**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: Obec Vaďovce

Sídlo: Vaďovce 1, 916 13 Vaďovce

IČO: 00312126

DIČ: 2021080083

Štatutárny orgán: Alžbeta Tuková, starostka obce Vaďovce

tel. č.: +421915709991

e-mail: obecvadovce@gmail.com

adresa hlavnej stránky verejného obstarávateľa /URL/: [www.vadovce.sk](http://www.vadovce.sk)

Kontaktná osoba poverená realizáciou verejného obstarávania:

Spoločnosť: ISA projekta, s. r. o.

Sídlo: Námestie gen. M. R. Štefánika 341/2, 906 13 Brezová

pod Bradlom

IČO: 46894641

Kontaktná osoba: Ing. Ivan Bzdúšek

Telefón: +421903124278

Elektronická pošta - E-mail: [isaprojekta@gmail.com](mailto:isaprojekta@gmail.com)

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov zákazky podľa verejného obstarávateľa:**

Pódium amfiteátra so zastrešením

**4. Druh zákazky** (tovar, služby, stavebné práce)**:** stavebné práce

**5. Hlavné miesto** dodania tovaru/poskytnutia služieb/uskutočnenia stavebných prác:

Obec Vaďovce, k.ú. Vaďovce

**6. Výsledok verejného obstarávania (typ zmluvy, lehota na realizáciu zákazky, platobné podmienky):**

Zmluva o dielo podľa § 536 a nasl. Obchodného zákonníka – Návrh zmluvy o dielo je v prílohe č. 4.; Lehota na realizáciu zákazky do 180 kalendárnych dní odo dňa nadobudnutia účinnosti Zmluvy o dielo; Platobné podmienky ako aj ostatné obchodné podmienky sú uvedené v Návrhu zmluvy o dielo (príloha č. 4 Výzvy na predkladanie ponúk).

**7. Opis predmetu zákazky:**

Predmetom zákazky sú stavebné práce súvisiace so stavbou pódia amfiteátra so zastrešením v obci Vaďovce. Špecifikácia predmetu zákazky je uvedená v prílohe č. 3 Výzvy na predloženie ponuky - Projektová dokumentácia spolu s výkazom výmer. Uskutočnenie stavebných prác sa bude realizovať podľa projektovej dokumentácie a výkazu výmer, ktoré sú súčasťou tejto Výzvy na predloženie ponuky (príloha č.3).

**8. Spoločný slovník obstarávania:**

45237000-7 (Stavebné práce na stavbe javísk)

**9. Predpokladaná hodnota zákazky v EUR bez DPH:** 23214,45 Eur bez DPH

**10. Hlavné podmienky financovania a platobné dojednania:**

Program rozvoja vidieka 2014-2020 (Európsky poľnohospodársky fond pre rozvoj vidieka). Platobné podmienky ako aj ostatné obchodné podmienky sú uvedené v Návrhu zmluvy o dielo (príloha č. 4 Výzvy na predkladanie ponúk).

**11. Podmienky účasti:**

Uchádzač musí spĺňať nasledovné podmienky účasti:

- § 32 ods. 1 písm. e) zákona - je oprávnený dodávať tovar, uskutočňovať stavebné práce alebo poskytovať službu. Uchádzač preukáže splnenie podmienky účasti predložením dokladu oprávňujúcim uskutočňovať stavebné práce vo vzťahu k predmetu zákazky (postačuje aktuálny výpis z internetu na OR SR, resp. ŽR SR alebo obdobný dokument potvrdzujúci vykonávanie činnosti)

- § 32 ods. 1 písm. f) zákona – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uchádzač preukáže splnenie podmienky účasti predložením Čestného vyhlásenia, že nemá uložený zákaz účasti vo verejnom obstarávaní (vzor tvorí príloha č. 5 Výzvy na predloženie ponuky)

- § 40 ods. 6 písm. f) zákona - konflikt záujmov podľa § 23 nemožno odstrániť inými účinnými opatreniami - Uchádzač preukáže splnenie podmienky účasti predložením Čestného vyhlásenia, že nie je v konflikte záujmov v predmetnom verejnom obstarávaní (vzor tvorí príloha č. 6 Výzvy na predloženie ponuky)

**12. Kritérium/kritériá na vyhodnotenie ponúk a pravidlá ich uplatnenia:**

najnižšia celková cena s DPH za celý predmet zákazky

Spôsob hodnotenia ponúk: ponuky sa budú vyhodnocovať poradovým systémom. Ponuke s najnižšou cenou bude priradené prvé miesto, ostatným ponukám druhé, tretie, atď. Najúspešnejšou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

**13. Lehota na predkladanie ponúk uplynie dňa: 18.03.2022 do: 12:00**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

Ponuku môže uchádzač zaslať elektronicky cez systém na riadenie verejných obstarávaní ERANET (link: https://isa-projekta.eranet.sk/#/tenders) alebo ponuku môže uchádzač doručiť poštou alebo osobne v listinnej podobe kontaktnej osobe do uplynutia lehoty na predkladanie ponúk podľa bodu 13.

**Adresa, na ktorú sa majú ponuky doručiť:**

1. ***v prípade podania listinnej verzie cenovej ponuky*:**

ISA projekta, s. r. o., Námestie gen.M. R. Štefánika 341/2, 906 13 Brezová pod Bradlom

1. ***v prípade podania elektronickej verzie cenovej ponuky*:**

podľa pokynov v systéme ERANET a manuálu:

<https://isa-projekta.eranet.sk/data/innovis/manual_dodavatela.pdf>

**15. Požadovaný obsah ponuky:**

Spôsob označenia ponuky:

***a) v prípade podania listinnej verzie cenovej ponuky*:**

Ponuka musí byť doručená v uzavretom, nepriehľadnom obale. Obal ponuky musí obsahovať nasledovné údaje:

* názov a adresu kontaktného miesta podľa bodu 1. výzvy
* obchodné meno a adresu uchádzača
* označenie **„SÚŤAŽ – neotvárať“**
* označenie heslom zákazky: **„VO – Vaďovce“**

***b) v prípade podania elektronickej verzie cenovej ponuky*:**

* podľa pokynov v systéme ERANET a manuálu:

<https://isa-projekta.eranet.sk/data/innovis/manual_dodavatela.pdf>

Ponuka musí obsahovať nasledovné doklady:

* Identifikačné údaje uchádzača (podpísaný a opečiatkovaný; príloha č.1 Výzvy na predloženie ponuky)
* Návrh na plnenie kritéria (podpísaný a opečiatkovaný; príloha č.2 Výzvy na predloženie ponuky)
* Doklady preukazujúce splnenie podmienok účasti záujemcu podľa bodu č. 11. tejto Výzvy na predloženie ponuky
* Návrh zmluvy o dielo (vyplnený v súlade s predkladanou ponukou, podpísaný a opečiatkovaný; príloha č.4 Výzvy na predloženie ponuky)
* Ocenený výkaz výmer (podpísaný a opečiatkovaný)
* Súhlas so spracovaním osobných údajov (podpísaný a opečiatkovaný; príloha č.7 Výzvy na predloženie ponuky)

**16. Otváranie ponúk: 18. marca 2022 o 13:00 hod.;** otváranie ponúk bude neverejné

**17. Miesto otvárania obálok s ponukami:** Obec Vaďovce, Vaďovce 1, 916 13 Vaďovce

**18. Lehota viazanosti ponúk: do 31.05.2022**

**19. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva o dielo.

**20. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk). Ponuky a ďalšie doklady a dokumenty sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.

**21. Zákazka sa týka projektu / programu financovaného z fondov EÚ:**

Áno.

**22. Dátum zaslania výzvy na predkladanie ponúk: 04.03.2022**

**Osoba zodpovedná za proces prípravy a realizáciu verejného obstarávania:**

.................................................................

Ing. Ivan Bzdúšek

**Osoba zodpovedná za verejného obstarávateľa:**

.................................................................

Alžbeta Tuková, starostka obce Vaďovce

**Prílohy:**

Príloha č. 1: Identifikačný údaje uchádzača - vzor

Príloha č. 2: Návrh na plnenie kritéria – záväzný vzor

Príloha č. 3: Projektová dokumentácia a výkaz výmer

Príloha č. 4: Návrh Zmluvy o dielo – záväzný vzor

Príloha č. 5: ČV o neuložení zákazu účasti vo verejnom obstarávaní – vzor

Príloha č. 6: ČV o neprítomnosti konfliktu záujmov - vzor

Príloha č. 7: Súhlas so spracovaním osobných údajov – vzor

Prílohy č. 1, 2, 3, 4, 5, 6, 7 tvoria samostatné a neoddeliteľné súčasti tejto Výzvy na predloženie ponúk